Scenariile gândite pentru un nou an școlar în epidemie, departe de realitate? Nu avem profesori suficienți pentru cursuri cu 10 copii în clase.
Şcolile nu au profesori suficienţi pentru a ţine cursuri cu câte zece copii în clase. Chiar dacă vor veni la şcoală, o parte dintre elevi ar putea rămâne nesupravegheaţi în timpul orelor. Profesorii şi elevii şcolii gimnaziale “Sfinţii Voievozi" din Capitală vor putea împrumuta tehnica unităţii de învăţământ.
Nu suntem pregătiţi pentru niciunul dintre
scenariile luate în calcul de autorităţi pentru începerea noului an şcolar. În
cazul în care cursurile se vor ţine cu câte zece elevi în clase, o clasă cu 30
de elevi va fi împărţită în trei. Asta însă nu înseamnă că vor fi angajaţi doi
profesori în plus.Directorul şcolii "Sfinţii Voievozi",
Daniela Voinea, spune că două clase ar putea rămâne nesupravegheate, iar elevii
vor urmări cursul pe proiectorul din clasă. Practic, nu va exista nicio
diferenţă dintre cursurile ţinute de acasă sau cele ţinute la clasă. În ambele
cazuri, cea mai mare provocare pentru profesori este să-i facă atenţi pe elevi.Daniela Voinea, director Şcoala gimnazială nr.1
Sfinţii Voievozi: "Problema va fi în continuare la copii, pentru că fiind
mai mulţi fraţi într-o casă, s-ar putea să nu poată să cuprindă toate orele în
acelaşi timp. Asta în cazul în care lucrăm prin meet, prin vizualizare. Aici la şcoală noi îi
motivam să fie atenţi, în situaţia cursurilor online copilul trebuie să fie
motivat şi acasă, de către
părinţi.“"Copiilor le putem da sub formă de împrumut, ca o carte din bibliotecă, le-am putea da o parte din tehnica care există în şcoală“, a mai spus Daniela Voinea.